към ДОКУМЕНТАЦИЯ за участие

в обществена поръчка с предмет:

**„ОБСЛЕДВАНЕ ЗА ЕНЕРГИЙНА ЕФЕКТИВНОСТ НА СГРАДАТА НА ЦДГ „РАДОСТ”,**

при условията и реда на глава осем „а” от закона за обществените поръчки

**1.** **Обект на поръчката**:Услуга, по смисъла на чл.3, ал.1, т.2 от Закона за обществените поръчки.

**2. Предмет на поръчката**: **„ОБСЛЕДВАНЕ ЗА ЕНЕРГИЙНА ЕФЕКТИВНОСТ НА СГРАДАТА НА ЦДГ „РАДОСТ”.**

**2.1. Описание на предмета на обществената поръчка:**

Предмета на настоящата обществена поръчка включва обследване за енергийна ефективност и изготвяне на Доклад за обследване за енергийна ефективност на сградата на Целодневна детска градина „Радост“ с административен адрес гр. Свищов, ул. Черни връх № 62.

* **Предназначение съгласно ПУП –** кв. 114, УПИ I „за социална инфраструктура”.
* **Собственост -** общинска публична;
* **Прилежащ терен** – Незастроената площ на прилежащия терен е 5 379,33 кв.м. Ограждащите елементи, настилките, озеленяването и съоръженията за игра и спорт са силно амортизирани с необходимост от цялостно обновяване/ реконструкция.
* **Сграда** – година на изграждане – 1980 г., конструкция на сградата – масивна – стоманобетонна; ЗП основна сграда: 434,66 кв.м, ЗП допълваща сграда: 23,32 кв.м, РЗП – 1738,64 кв.м. По фасадите има поставена външна топлоизолация и фасадна мазилка, покривите са скатни с покритие от керемиди, цоклите са изпълнени с мозайка, дограмата е с PVC профили; липсва достъп за хора в неравностойно положение съгласно Наредба № 4 от 1 юли 2009 г. за проектиране, изпълнение и поддържане на строежите в съответствие с изискванията за достъпна среда за населението, включително за хората с увреждания; техническите инсталации в сградата са амортизирани, неефективни и имат необходимост от цялостна подмяна.

**3. Изготвяне на детайлното обследване за енергийна ефективност. То включва следните етапи:**

3.1. Подготвителен етап, който включва следните дейности:

* оглед на сградите, включени в списъка с обекти;
* събиране и обработка на първична информация за функционирането на сградите и разходите за енергия за представителен предходен период от време.

3.2. Етап на установяване на енeргийните характеристики на сградите, който включва следните дейности:

* анализ на съществуващото състояние и енергопотреблението;
* изготвяне на енергийни баланси, определяне базовата линия на енергопотребление;
* огледи и измервания за събиране на подробна информация за енергопреобразуващите процеси и системи;
* обработка и детайлен анализ на данните;
* анализ на съществуващата система за управление на енергопотреблението;
* определяне енергийните характеристики на сградите и потенциала за тяхното подобряване.

3.3. Етап на разработване на мерки за повишаване на енергийната ефективност, който включва следните дейности:

* изготвяне на списък от мерки за повишаване на енергийната ефективност;
* остойностяване на мерките, изчисляване годишния размер на енергоспестяването, подреждане по показател „срок на откупуване”
* формиране на пакети от мерки, изчисляване годишния размер на енергоспестяване при отчитане на взаимно влияние и технико-икономически анализ на пакета от енергоспестяващи мерки;
* изчисляване спестените количества потребна енергия, първична потребна енергия и емисии въглероден диоксид в резултат на прилагане пакета от енергоспестяващи мерки.

3.4. Заключителен етап, който включва следните дейности:

* изготвяне на доклад и резюме за отразяване резултатите от енергийното обследване;
* издаване сертификат за енергийните характеристики на сградата;
* представянето им на ВЪЗЛОЖИТЕЛЯ.

**Докладът за енергийното обследване трябва да съдържа**:

1. Подробно описание на сградата, конструкция и енергоснабдяване;

2. Анализ и оценка на състоянието на сградните ограждащи конструкции и елементи;

3. Анализ и оценка на състоянието на системите за производство, пренос, разпределение и потребление на енергия;

4. Енергиен баланс на сградата и базова линия на енергопотребление за основните енергоносители;

5. Сравнение на показателите за специфичен разход на енергия с референтните;

6. Оценка на специфичните възможности за намаляване разхода на енергия;

7. Подробно описание с технико-икономически анализ на енергоспестяващите мерки;

8. Анализ и оценка на годишното количество спестени емисии въглероден диоксид в резултат на разработените мерки.

Резюмето към доклада следва да бъде изготвено съгласно регламентиран образец – Приложение №1 на Наредба №РД-16-1057/12.2009 г.

Сертификатът за енергийни характеристики на сградата да се оформи съгласно регламентиран образец (Приложение №2 на Наредба №РД-16-1057 от 12.2009 г.)

ИЗИСКВАНЕ **ЗА ПРЕДСТАВЯНЕ НА ДОКЛАДА ЗА ЕНЕРГИЙНОТО ОБСЛЕДВАНЕ** :Изпълнителят следва да представи крайният продукт – **доклад за енергийното обследване**, на български език на хартиен носител – в папки, комплектувани в 4 оригинални екземпляра, и електронна версия – представя се на СD - 1 бр.

**ИЗГОТВИЛ:**…………………………………..

Инж. Мария Дочева